jkorsvik/nowiki_second_scrape_merged huggingface dataset:
Carl Baudenbacher

Carl Baudenbacher (født 1. september 1947) er en sveitsisk jurist. Han var fra 2003 til april 2018 en av tre dommere og leder av EFTA-domstolen, som representant for Liechtenstein. 
Baudenbacher er liberalist og tilhenger av tettere europeisk integrasjon: Han har flere saker for EFTA-dommer tolket EU-rett mer bokstavelig enn Den europeiske unions domstol.


== Referanser ==


== Eksterne lenker ==
Baudenbacher hjemmeside Arkivert 2. juni 2013 hos Wayback Machine.
«Kong Carl av EØS», artikkel om Baudenbacher i Dagensk Næringsliv, 16. april 2011
WWF (filformat)

WWF er et filformat som er en modifisert utgave av PDF-formatet for dokumentutveksling. Formatet er anbefalt av WWF Tyskland. 
WWF-formatet blir fremmet som å være mer miljøvennlig enn sammenlignbare dokumentformater, siden formatet er utarbeidet for å gjøre det vanskeligere å skrive ut dokumentene. Motivasjonen bak dette er å forhindre unødvendige utskrifter av dokumenter. Skaperne hevder at filformatet uproblematisk kan leses av de fleste programmer som kan åpne ordinære PDF-filer.


== Tekniske detaljer ==
WWF-filer er simpelthen PDF-filer hvor sikkerhetsinnstillingen for utskrift er satt til «ikke tillatt», og filendingen er endret til .wwf. Dette vil si at den tilsynelatende manglende støtten for utskrift skyldes DRM-en som er innebygd i Adobe Acrobat, som ser etter dette flagget for å sjekke om utskrift kan gjøres. Andre PDF-lesere, som Ghostscript, følger ikke nødvendigvis denne innstillingen, noe som gjør det mulig allikevel å skrive ut WWF-filer.


== Kritikk ==
Utviklingen av formatet er blitt kritisert av flere for å begrense brukerrettighetene, for å være lite effektivt (ettersom PDF-lesere fra andre enn Adobe kan skrive ut dokumentene), for å bryte BSD-lisensen, for å være uforenlig med målene til fri programvare-bevegelsen og for at programvaren kontakter WWF uten brukerens samtykke. WWFs internasjonale direktør for samfunnskontakt Maria Boulos har også kritisert prosjektet for å være misledende og å ha blitt lansert globalt uten at WWF Tyskland har snakket med WWF International om saken.


== Eksterne lenker ==
Offisielt nettsted
Gonzalo Torrente Ballester

Gonzalo Torrente Ballester (født 13. juni 1910 i Serantes i Ferrol i Galicia, død 27. januar 1999) var en spansk forfatter, journalist, kritiker og dramatiker. 
Han fikk sin første utdannelse i Galicia og senere studerte han ved universitetene i Santiago de Compostela og Oviedo. Selv om først og fremst en romanforfatter, han også drevet mye med journalistikk, essays og skuespill. Hans karriere som forfatter startet i Oviedo, men utviklet seg for det meste i Madrid. Hans første roman, Javier Mariño, dukket opp i 1943, og han fortsatte å utgi flere romaner nesten frem til hans død, og han har blitt tildelt utmerkelser for flere av dem.Ballester støttet nesten alltid relativt venstreorienterte ideer og han begynte i flere protestaksjoner i favør av en gruppe gruvearbeidere i 1962, og han ble utvist fra sin lærerstilling ved universitetet som et resultat av disse protestene. På midten av 1960-tallet fikk han en rekke problemer med å få bøkene sine gjennom myndighetens strenge sensur, men han fikk publisert boken Don Juan i 1963. Hans bok Historien om den forbløffede kongen ble utgitt på norsk i 2003 og ble oversatt av Kristina Solum. Ballester ble sammen med forfatteren Miguel Delibes tildelt Fyrsten av Asturias' pris for litteratur i 1982.
I 1966 forlot han Spania til fordel for en stilling ved State University of New York i Albany. og han ble der frem til 1970. I 1975 flyttet han til byen Salamanca, der han forble frem til sin død i januar 1999. I 1975 ble han valgt som medlem av Real Academia Española, og han ble tildelt den fremste spanske litterære prisen, Cervantes-prisen, i 1985. Umiddelbart etter hans død ble en stiftelse grunnlagt for å beskytte, studere og spre hans mange litterære arbeider. Navnet på denne organisasjonen er Fundación Gonzalo Torrente Ballester.


== Referanser ==


== Eksterne lenker ==
(es) Offisielt nettsted 
(en) Gonzalo Torrente Ballester – kategori av bilder, video eller lyd på Commons 
(en) Gonzalo Torrente Ballester på Internet Movie Database 
(no) «Gonzalo Torrente Ballester» i Store norske leksikon
Strømsbu sag

Strømsbu sag er et fredet sagbruk innerst i Strømsbubukt på Strømsbu i Arendal.
Bruket ble bygget som «Strømsbo Dampsag og Høvleri» av Oscar og Axel Nicolai Herlofson i 1883. Det ble i 1898 solgt til Smith og Thommesen, og materialene ble sendt med skip til Frankrike, England og Belgia. Bygningene brant rundt 1900, men ble bygget opp igjen. Driften ved Strømsbu sag opphørte i 1938, men det var trelastutsalg fra bygningene frem til 1970-tallet. Ble etter dette brukt blant annet som lager for en møbelforhandler, og som bilverksted. 
Sagbruksarbeider Anders Andersen ved «Strømsbo Dampsag og Høvleri» var med på å stifte Det norske Arbeiderparti i Barbu ved Arendal 21. august 1887. På stiftelsesmøtet ble han valgt til partiets første formann.
Sagbruket er nå tomt, men eieren, Gard, har levert søknad om riving av bygningene for oppføring av nytt kontorbygg i tilsvarende stil. Gard fikk i 2007 tillatelse til å rive et nyere falleferdig mellombygg.


== Bilder ==

		
		
		


== Eksterne lenker ==
Agderposten - Vil bevare forfallent sagbruk 6. oktober 2003
Agderposten – Får del-rive vernet sag 23. mai 2007
Arendal kommune - Områderegulering for Strømsbu sag
Alfred Hess’ veg

Alfred Hess' veg (1–18) er en blindvei i området Selsbakk sørvest for Trondheim som strekker seg fra nordvestlig til sørøstlig retning fra Gammel-lina. Veien fungerer som adkomstveg for frittstående eneboliger, men regnes ikke som en gjennomfartsvei da den går gjennom et boligområde og ender blindt i en snuplass.
Veien er oppkalt etter lokalpolitikeren Alfred Mikael Hess (1869–1955), som fra 1903 satt i Strinda kommunestyre for Arbeiderpartiet.


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 44–45. ISBN 978-82-573-1762-1.
Alfred Larsens gate

Alfred Larsens gate (2–24) er en gate ved området Tempe sør for Trondheim som strekker seg fra sørlig til nordlig retning fra Valøyvegen til Valøysvingen. Gaten fungerer som adkomstveg for frittstående eneboliger og rekkehus, og er en gjennomfartsvei for boligområdet i Valøysvingen mot nord. Nærmeste kollektivtilbud for Alfred Larsens gate er med AtB og deres bussforbindelser med rutene 3, 4, 6A, 7, 9, 44, 46, 47, 54, 92, 94, 104 og 146 fra Holtermanns veg.
Gaten er oppkalt etter lasteformann og bypatriot Alfred Ludvig Larsen (1870–1941), som var en forkjemper for å bevare bynavnet Trondhjem. Gaten gikk under navnet Stendahls gate i perioden 1953–1967, oppkalt etter lærer og kirkesanger Esten Olsen Stendahl (1813–1893).


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 45. ISBN 978-82-573-1762-1.
Alfred Trønsdals veg

Alfred Trønsdals veg (2–28) er en blindvei ved området Othilienborg sørvest for Trondheim som strekker seg fra nordlig til sørlig retning fra Othilienborgveien. Veien fungerer som adkomstveg for flere lavblokker i tre etasjer og tilhørende garasjeanlegg, men regnes ikke som en gjennomfartsvei da den går gjennom et boligområde og ender blindt. Nærmeste kollektivtilbud for Alfred Trønsdals veg er med AtB og deres bussforbindelser med rutene 52, 94 og 188 fra Othilienborgveien.
Veien er oppkalt etter politikeren Alfred Trønsdal (1896–1953), som blant annet fungerte som varaordfører for Trondheim i perioden 1947–1950. Han representerte Arbeiderpartiet og var også den første formannen i Trondheim og Omegn Boligbyggelag fra 1945.


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 45. ISBN 978-82-573-1762-1.
Roy Ekrem

Roy Ekrem (født 5. juli 1974) er en norsk fotballspiller og tidligere hovedtrener for FK Lofoten. 
Han spilte for klubben i flere som angrepsspiller. Etter 2010-sesongen tok han over som hovedtrener for Lofoten etter Ignác Tepszics. Han har ikke utelukket at han kan ta tre inn i en rolle som spillende trener denne sesongen, selv om han foretrekker å lede laget fra sidelinjen. Den 2. juni 2012 trakk Ekrem seg som hovedtrener for FK Lofoten. Ekrem gjorde comeback som spiller for Lofoten i 2014. Det hva for og hjelpe laget i de siste kampen for sesongen, siden klubben holde på å rykke ned. Ekrem gjorde ett nytt comeback for Lofoten i 2016.


== Referanser ==
Almevegen (Trondheim)

Almevegen (2a–52) er en vei på Charlottenlund øst for Trondheim som strekker seg fra nordvestlig til sørøstlig retning fra Oldervegen til Bøkvegen. Veien fungerer som adkomstveg for frittstående eneboliger og rekkehus, og er en gjennomfartsvei mot andre boligveier i området med samme bebyggelse. Nærmeste kollektivtilbud for Almevegen er med AtB og deres bussforbindelser med rutene 14 og 102 fra holdeplassen Charlottenlund kirke i Jakobslivegen.
Veien er oppkalt etter treslaget alm, og området har for øvrig flere veier som er oppkalt etter ulike trær og planter.


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 45. ISBN 978-82-573-1762-1.
Steinsmett

Steinsmett (Cottus poecilopus) er en liten ulkefisk som finnes på steinbunn i kaldt ferskvann. Arten finnes spredt utbredt i Nord-Europa fra Øst-Norge i vest til Kolyma og Amur i Asia i øst.
Arten var tidligere vanlig å bruke som agnfisk, og særlig større ørret skal være hissige til å bite på. I dag er det imidlertid forbudt å bruke levende agn.


== Kjennetegn ==
Steinsmetten er en langstrakt, relativt flattrykt fisk med stort og bredt hode og smal halerot. Sidelinja sitter ganske langt oppe på kroppen, men er ufullstendig og rekker ikke lenger bak enn til gattfinnen. Fargen er brunspraglet i kamuflasjemønster på oversiden og nesten hvit på undersiden.
Arten har to ryggfinner og veldig lange finnestråler i bukfinnene. Den skiller seg fra andre Cottus-arter ved å ha bredere skjellpigger.
Maksimallengda er rundt 15 cm.


== Levemåte og økologi ==
Steinsmetten finnes helst på stein- og grusbunn i elver med temmelig sterk strøm. De holder også gjerne til på grunt vann i innsjøer, ofte under steiner. Fisken kryper nesten mer enn den svømmer, der den holder seg tett inntil bunnen. Dette hindrer den ikke i å være dyktig til å bevege seg både opp- og nedstrøms.
Kostholdet omfatter mye algemateriale, men også insektlarver, muslinger, krepsdyr, rogn og småfisk. En trodde lenge at arten åt nyklekket ørret-yngel, men dette er lite sannsynlig. Det er likevel sikkert at den tar en del ørret-rogn og yngel med plommesekk. I tillegg eter steinsmetten mye yngel fra stingsild og fra andre steinsmetter.


== Referanser ==


== Kilder ==
Sandlund, Odd Terje: «Ulkefisker» i Norges dyr – fiskene 1 Cappelen 1992
(en) Cottus poecilopus Heckel, 1837 Alpine bullhead - FishBase


== Eksterne lenker ==
(en) Steinsmett – oversikt og omtale av artene i WORMS-databasen 
(en) Steinsmett i Global Biodiversity Information Facility 
(no) Steinsmett hos Artsdatabanken 
(sv) Steinsmett hos Dyntaxa 
(en) Steinsmett hos Fauna Europaea 
(en) Steinsmett hos FishBase 
(en) Steinsmett hos ITIS 
(en) Steinsmett hos NCBI 
(en) Kategori:Cottus poecilopus – bilder, video eller lyd på Wikimedia Commons 
Cottus poecilopus – detaljert informasjon på Wikispecies
Almeveien

Almeveien eller Almevegen finnes flere steder i Norge:
Almeveien:

Almeveien (Halden)
Almeveien (Harstad)
Almeveien (Larvik)
Almeveien (Lørenskog)
Almeveien (Mandal)
Almeveien (Oslo)
Almeveien (Risør)
Almeveien (Slattum)
Almeveien (Son)
Almeveien (Stavanger)
Almeveien (Tønsberg)Almevegen:

Almevegen (Hareid)
Almevegen (Sola)
Almevegen (Trondheim)
Helvetesvinduer

Helvetetsvinduer eller djevelens vinduer, etter fransk fenêtres d'enfèr og tysk Teufelsfenster, var kallenavn på de vide gapene eller sideåpningene i den europeiske kvinnedrakten i gotikken i middelalderen på 1300-tallet. Slike åpninger til armene fantes på ermeløse, fotside, løstsittende overkjortler eller -drakter. Åpningene var ofte kantet med pelsverk og ga fritt innsyn til surcoten, den kroppsnære kjortelen som ble båret under.
Betegnelsen «helvetetsvinduer» ble tatt i bruk av prester og datidens kristne maktmoral som fordømte moten. Navnet skulle være en religiøs advarsel og påminnelse om at åpningene, lik innrammede vinduer, avslørte kvinnens kroppsform under og derfor kunne lede til syndig begjær, utukt og derpå fortapelse i helvete.


== Referanser ==


== Eksterne lenker ==
(en) Fenêtres d'enfèr – kategori av bilder, video eller lyd på Commons
Gunn Berit Rygg Holmelid

Gunn Berit Rygg Holmelid (født 9. september 1954) er en norsk politiker som representerer Arbeiderpartiet. Hun var varaordfører i Siljan kommune under Ole Kristian Holtan fram til hans død, og ble valgt til ny ordfører for resten av perioden. Hun ble dermed Siljans første kvinnelige ordfører. Hun ble gjenvalgt ved kommunevalget høsten 2011.


== Referanser ==
Alv Schiefloes veg

Alv Schiefloes veg (1–39) er en vei på Charlottenlund og Jakobsli øst for Trondheim som strekker seg fra sørlig til nordlig retning fra Carl Lønseths veg før den vender østover til Jakobslivegen. Veien fungerer som adkomstveg for frittstående eneboliger, og er en gjennomfartsvei for boligbebyggelsen i området. Nærmeste kollektivtilbud for Alv Schiefloes veg er med AtB og deres bussforbindelser med rutene 14 og 102 fra holdeplassen Idrettsplassen ved Jakobslivegen.
Veien er oppkalt etter journalist, lokalpolitiker og visesanger Alv Schiefloe (1873–1951), som for øvrig skrev flere stykker til Hjorten Revy- og Varietéteater.


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 46. ISBN 978-82-573-1762-1.
Trygve Bolstad

Trygve Bolstad (født 3. januar 1951 i Odda) er en norsk industriarbeider og politiker (Ap).
Han var industriarbeider ved Odda Smelteverk fra 1978, medlem av ledergruppen fra 1988 og de ansattes representant i styret fra 1999. Han har også vært veileder i AOF innen arbeidsmiljø og omstillingsprosesser siden 1986, nestleder i LO i Odda 1990–1994, leder i Odda herreds Arbeiderparti fra 1995, medlem av Odda kommunestyre og formannskap siden 1999 og politisk rådgiver i Nærings- og handelsdepartementet i 2001. Bolstad har også innehatt en rekke styreverv i kommunale selskap og foretak.
Bolstad er onkel til Høyre-politiker Eivind Nævdal-Bolstad.


== Referanser ==
Amalienlyst

Amalienlyst er en eiendom/område ved Tunga i Trondheim på nåværende Tungavegen 24, som tidligere var en husmannsplass under gården Rotvoll Øvre før den ble bygslet bort i 1831. Amalienlyst var først leid av byskriver Even Solberg og deretter kjøpt opp av kjøpmann Johan Jacob Hennissen, før det fra 1858 ble overtatt av kjøpmann C. G. Volgelsang. Hans datter Marie Vogelsang og hennes ektefelle Johan Berg fikk bruksretten til Amalienlyst i 1868.
Området ble utskilt fra Rotvoll i 1920, og fem år senere ble denne solgt til Forsvaret, som brukte eiendommen som lager/base for Hærens forsyningsregiment nummer 5 (FR5). Regimentet eksisterte helt frem til 1995, hvorpå eiendommen ble solgt til den svenske møbelkjeden IKEA som lot oppføre et større møbelvarehus på en del av eiendommen. I dag omtales et boligfelt i nordenden av området som Amalienlyst


== Se også ==
Amalienlyst (vei), en vei like nord for eiendommen.


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 46. ISBN 978-82-573-1762-1. 


== Eksterne lenker ==
«Amalienlyst» hos Strinda historielag.no
Amalienlyst (vei)

Amalienlyst (1a–6) er en blindvei ved området Tunga øst for Trondheim som strekker seg fra øst fra Tungavegen mot sørøstlig retning parallelt med Haakon VII's gate. Veien fungerer som adkomstveg for noen få frittstående rekkehus i klynger, men regnes ikke som en gjennomfartsvei da den går gjennom et boligområde og ender blindt i en snuplass.
Veien er oppkalt etter eiendommen Amalienlyst, som ligger mot enden av veien og som nå huser den svenske møbelkjeden IKEA.


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 46. ISBN 978-82-573-1762-1.
Aïssata Soulama

Aïssata Soulama (født 11. februar 1979) er en burkinsk friidrettsutøver, som konkurrerer på 400 meter hekk. Under Sommer-OL 2008 i Beijing, Kina representerte hun Burkina Faso der hun ble slått ut i andre runde.


== Referanser ==


== Eksterne lenker ==
(en) Aïssata Soulama – Olympics.com 
(en) Aïssata Soulama – Olympic.org 
(en) Aïssata Soulama – Olympedia 
(en) Aïssata Soulama – Sports-Reference (OL-resultater – arkivert) 
(en) Aïssata Soulama – World Athletics 
(en) Aïssata Soulama – Track and Field Statistics
Phone Myint Tayzar

Phone Myint Tayzar (født 2. juli 1978) er en burmesisk padler som konkurrerer i kajakk flatvann. 
Under Sommer-OL 2008 i Beijing representerte han Burma, der han ble utslått i de innledende heatene på K-1 1000 meter og i semifinalen på K-1 500 meter.


== Referanser ==


== Eksterne lenker ==
(en) Phone Myint Tayzar – Olympedia 
(en) Phone Myint Tayzar – Sports-Reference (OL-resultater – arkivert)
Himeji

Himeji kan ha flere betydninger:

Byen Hijemi i prefekturet Hyōgo i Japan.
Himejiborgen i byen Himeji i Japan.
Gasskraftverkene Himeji Daiichi gasskraftverk og Himeji Daini gasskraftverk.
Ronald Forbes

Ronald Forbes (født 5. april 1985) er en caymansk friidrettsutøver, som konkurrerer i hekkeløp. Under  Sommer-OL 2008 i Beijing, Kina representere han Caymanøyene der han ble nummer 26 i andre kvalifiseringsrunde.


== Eksterne lenker ==
(en) Ronald Forbes – Olympedia 
(en) Ronald Forbes – Sports-Reference (OL-resultater – arkivert) 
(en) Ronald Forbes – World Athletics
Sam Pera Junior

Sam Pera Junior (født 11. mars 1989) er en vektløfter fra Cookøyene, som konkurrerer i +105 kilo. Under  Sommer-OL 2008 i Beijing, Kina representere han Cookøyene der han ble nummer 12.


== Eksterne lenker ==
(en) Sam Pera Junior – Olympedia 
(en) Sam Pera Junior – Sports-Reference (OL-resultater – arkivert) 
(en) Sam Pera Junior – Commonwealth Games Federation
Maximilian Mechler

Maximilian Mechler (født 3. januar 1984 i Isny im Allgäu) er en tidligere tysk skihopper som representerer WSV Isny.
Han debuterte i verdenscupen med 48.-plass (av 50 deltakere) i Garmisch-Partenkirchen 1. januar 2000. Året etter var han på det tyske laget som tok bronsemedaljer i lagkonkurransen i junior-VM i Karpacz. Han ble nummer 10 individuelt i junior-VM i Schonach i 2002. I 2003 (sesongen 2003/04) ble han nummer 6 sammenlagt i Sommer Grand Prix.
Mechlers beste sammenlagtplassering i verdenscupen er 27.-plass i 2003/04. Samme sesong ble han nummer 11 sammenlagt i den tysk-østerrikske hoppuka. Han ble nummer 30 i VM i skiflyging i Planica i 2004. Hans beste individuelle plassering i enkeltrenn i verdenscupen er 3.-plass i Trondheim 6. desember 2003. Han var også på det tyske laget som vant lagkonkurransen i Willingen 8. januar 2005.
Maximilian Mechler ble nummer 8 sammenlagt i FIS-cupen 2009/10, og sesongen 2010/11 fikk han samme plassering sammenlagt i kontinentalcupen.
Mechler la opp etter 2013-14-sesongen.

		
		


== Referanser ==


== Eksterne lenker ==
Offisielt nettsted 
(en) Maximilian Mechler – kategori av bilder, video eller lyd på Commons 
(en) Maximilian Mechler – FIS (skihopping)
Fyrstekammeret

Fyrstekammeret (engelsk: Chamber of Princes) var en rådgivende forsamling for regjerende fyrster av de viktigste fyrstestatene underlagt britisk kontroll i kolonitidens India. Forsamlingen ble etablert ved keiserlig kunngjøring og møttes første gang i 1921. Det opphørte ved Indias deling i de selvstendige statene India og Pakistan i 1947.


== Bakgrunn ==
Fyrstekammeret kom i stand etter britisk ønske om å dra mer samordnet nytte av fyrstene i vasallstatene de kontrollerte, samtidig som fyrstene selv hadde et ønske om en mer direkte påvirkningskanal inn til visekongen av India som omgikk det etablerte britiske administrative kontrollapparatet.Forslag om å opprette et slikt organ ble framsatt flere ganger, men først vedtatt ved keiserlig beslutning, kunngjort 8. februar 1921. Fyrstekammeret trådte samme dag sammen til sitt første møte. Fyrstekammeret møttes jevnlig. Den lengste samlingen, i mars 1932, strakte seg over ti dager. Samtidig var oppmøtet denne gang det største i forsamlingens historie, da til sammen 60 fyrster møtte.


== Representasjon ==
Fyrstene i de viktigste statene hadde møterett i Fyrstekammeret, mens mindre betydningsfulle stater var indirekte representert ved at de valgte ti utsendinger mellom sine egne. Antallet representerte fyrster varierte over tid. En britisk parlamentsrapport fra 1929 om fyrstestatenes status oppgir at 108 fyrstestater hadde direkte representasjon, mens 127 hadde indirekte representasjon. I 1941 oppgis antallet fyrster med direkte representasjon til 136, mens 95 fyrstestater hadde indirekte representasjon.


== Funksjon ==
Forsamlingen hadde bare rådgivende funksjon og ingen vedtaksmakt og fikk aldri noen sentral politisk rolle. Dagsorden ble satt av visekongen, noe som begrenset fyrstenes mulighet til å drøfte saker de selv anså viktige. Fyrstene selv valgte en kansler, visekansler og en fast komité.
Forumet ble dominert av fyrstene fra mellomstore stater i  det vestlige India, Rajputana og Punjab, særlig Bikaner, Patiala, Alwar, Nawanagar og Bhopal. Fyrstene av Hyderabad, Mysore og Travancore, de store statene i sør, så med skepsis på en forsamling de fryktet kunne undergrave deres status. Fyrstene hadde heller ikke felles interesser i alle spørsmål. Noen av dem var mer opptatt av forholdene i egen stat, enn all-indiske spørsmål. Blant kammerets kanslere, fantes både pådrivere for fyrstestatenes tilslutning til det selvstendige India og tilhengere av uavhengighet.


== Se også ==
Liste over fyrstestater i India


== Referanser ==
Jun Shibuya

Jun Shibuya (japansk: 渋谷 潤, Shibuya Jun) er en japansk tidligere skihopper.
Han debuterte i verdenscupen med 34.-plass i normalbakken i Sapporo 19. desember 1992. Sammenlagt i verdenscupen ble han nummer 56 i 1995/96; hans beste individuelle plassering i enkeltrenn i verdenscupen var 11.-plass i samme bakke 20. januar 1996. Han var på det japanske laget som ble nummer 2 i lagkonkurransen i Trondheim 23. februar 1996.
Hans siste verdenscuprenn var i Lahtis i mars 1996. Han deltok i kontinentalcupen sesongen 1996/97, men hadde ikke bedre sammenlagtplassering i kontinentalcupen enn 55.-plass i 1994/95.


== Referanser ==


== Eksterne lenker ==
(en) Jun Shibuya – FIS (skihopping)
Thakur

Thakur (også skrevet thakhor og på andre måter) er en tittel benyttet i India, særlig blant rajputene. Herskerne i flere mindre fyrstestater førte denne tittelen, noen ganger i kombinasjon med andre titler, som sahib. Den er også anvendt om andre autoritetspersoner, føydalherrer, jordeiere og ledere. Thakur kan også benyttes som en ærestittel og som en høflig tiltaleform.


== Referanser ==


== Se også ==
Liste over fyrstestater i India
Austin Pendleton

Austin Pendleton (født 27. mars 1940 i Warren, Ohio) er en amerikansk skuespiller, dramatiker og regissør som har opptrådt på film, TV og på teater. 
Pendleton ble utdannet ved Yale University. Som teater-skuespiller, dukket han for første gang opp i oppsetningen The Last Days of Sweet Isaac som han vant en Drama Desk Award for Outstanding Performance og en Obie Award for. Senere har han vært med i filmer som The Diary of Anne Frank, Grand Hotel, Goodtime Charley og The Little Foxes, Fiddler. Han opptrådte også i TV-serien Tales from the Crypt i episoden «Doctor of Horror» der han spilte en doktor med en bisarr besettelse.


== Referanser ==


== Eksterne lenker ==
(en) Austin Pendleton på Internet Movie Database 
(sv) Austin Pendleton i Svensk Filmdatabas 
(da) Austin Pendleton på Filmdatabasen 
(da) Austin Pendleton på Scope 
(fr) Austin Pendleton på Allociné 
(en) Austin Pendleton på AllMovie 
(en) Austin Pendleton hos Turner Classic Movies 
(en) Austin Pendleton hos The Movie Database 
(en) Austin Pendleton hos Internet Broadway Database